dh-unibe/image-text_koenigsfelden-charters-post-1500 huggingface dataset:
Ich, Benedict Mattstetter, diszer zit hoffmeister zuͦ Kùngszfeldenn, ✳ beken̄ offenlich und thuͦn ✳
mit diszem brieff, ✳ das ich us sonderem befelch miner gnedigen̄ herren̄ und obern̄ zuͦ Bern̄, ✳ ouch
miner gnedigen̄ frowen̄ abtiszin und gmeinem convent zuͦ Kùngszfelden̄ zuͦ rechtem, fryen manlechen hyn̄geliechen hab, ✳ lich ouch also hin ✳ dem erbern Uͦrich Schillknecht von Bremgarten̄ disze
nachbemelts stuck:✳ namlich einen acker, ist dry jucharten̄, lit zuͦ Bremgart₎ uff der oberen
ebny ✳ zwùschen schultheszen̄ Mutschlis und Heini Buͦchers matten̄ ✳ und stost zuͦ beden̄ sitem̄
an die land strasz, ✳ in lehens wysz inzehaben̄, zenutzen̄ und zenieszen̄, wie dan lehens und lands
recht ist. ✳ sag im ouch zuͦ ✳ in namen̄, als obstat, zuͦ recht zuͦbeschùtzen̄ und zu beschirmen̄, wie sich dan̄
gepùrt, ✳ dan er mir dagegen̄ zuͦ handen̄ miner gnedigen̄ herren̄ ✳ und frowen, obbemelt, geschworn
und gelopt hat von solichs lehens wegen̄ getrùv und ghorsam zuͦ sin, ✳ selichs zuͦ beszern und nit
zuͦ schwechern, ✳ zuͦ mantag₎ wan̄ im verkùndt wirt zuͦkomen̄ ꝫꝭ, alles inhalt sins eyds, ✳ das eygentlich wyszend in kraft disz briefs, ✳ der des zuͦ warem urkund mit min, obgenant₎ hoffmeisters, eygnen, angehencktem insygel besiglot und verwart, ✳ mir, minen̄ erben̄ und nachkomen̄,
ouch gmelten̄ minē gnedig₎ herren̄ ✳ und frowen̄ an ir lehenschaft und fryheit inallweg
unnergriffen̄ und an schaden̄, ✳ geben̄ uff mentag nach Medardy, im fùnffzechenhundersten̄ und sechs und zwentzgosten̄ jar. ✳
Konigsf. 930
Staatsarchiv
AARGAU
Uͦlrich Schiltknecht
1526 ✳
18 ✳
Nͦ✳ 29 ✳